Долбоор

**БУЙРУК**

**И. Абдраимов атындагы Кыргыз авиациялык институту тарабынан**

**жеке жана юридикалык жактарга көрсөтүлүүчү мамлекеттик**

**кызмат көрсөтүүлөрдүн стандарттарын бекитүү жөнүндө**

И. Абдраимов атындагы Кыргыз авиациялык институту тарабынан калкты тейлөөнүн сапатын жогорулатуу боюнча милдеттерди ишке ашыруу максатында, Кыргыз Республикасынын «Мамлекеттик жана муниципалдык кызмат көрсөтүүлөр жөнүндө» Мыйзамына, Кыргыз Республикасынын Министрлер Кабинетинин 12 июнунун 2024-жылындагы № 304 «Мамлекеттик органдардын жана алардын ведомстволук мекемелеринин мамлекеттик кызмат көрсөтүүлөрүнүн бирдиктүү реестрин бекитүү жөнүндө» токтомуна, Кыргыз Республикасынын Министрлер Кабинетинин 2023-жылдын 3-марты № 115 «Кыргыз Республикасынын Министрлер Кабинетинин айрым ченем жаратуу ыйгарым укуктарын мамлекеттик органдарга жана жергиликтүү өз алдынча башкаруунун аткаруу органдарына өткөрүп берүү жөнүндө» токтомуна ылайык, анын негизинде Кыргыз Республикасынын Министрлер Кабинетине караштуу Мамлекеттик жарандык авиация агенттигине ведомстволук уюм тарабынан көрсөтүлүүчү мамлекеттик кызмат көрсөтүүлөрдүн стандарттарын бекитүү Кыргыз Республикасынын Министрлер Кабинетинин токтому тапшырылгандыктан, буйрук кылам:

1. И. Абдраимов атындагы Кыргыз авиациялык институту тарабынан жеке жана юридикалык жактарга көрсөтүлүүчү мамлекеттик кызмат көрсөтүүлөрдүн тиркелген стандарттары бекитилсин.

2. Бул буйрук катталган күндөн тартып үч жумушчу күндүн ичинде «Кыргыз Республикасынын ченемдик укуктук актыларын расмий жарыялоонун булактары жөнүндө» Кыргыз Республикасынын Өкмөтүнүн 2010-жылдын 26-февралындагы № 166 токтомуна ылайык анын расмий жарыяланышын камсыз кылсын.

3. И. Абдраимов атындагы Кыргыз авиациялык институтунун директоруна:

1) расмий жарыяланган күндөн тартып үч жумушчу күндүн ичинде бул буйруктун көчүрмөсүн Кыргыз Республикасынын Юстиция министрлигине эки нускада мамлекеттик жана расмий тилдерде, кагаз жана электрондук алып жүрүүчүдө, анын жарыяланган булагы жөнүндө маалыматтарды көрсөтүү менен Кыргыз Республикасынын ченемдик укуктук актыларынын мамлекеттик реестрине киргизүү үчүн жөнөтсүн;

2) күчүнө кирген күндөн тартып үч жумушчу күндүн ичинде бул буйруктун көчүрмөсүн маалымат үчүн Кыргыз Республикасынын Президентинин Администрациясына жиберсин;

3) бул буйруктун 1-пунктунда бекитилген мамлекеттик кызмат көрсөтүүлөрдүн стандарттарын жетекчиликке алуу жана сактоо;

4) мамлекеттик кызмат көрсөтүүлөрдүн сапатын мындан ары жогорулатуу жана оптималдаштыруу боюнча чараларды көрсүн;

5) мамлекеттик кызмат көрсөтүүлөрдүн стандарттарын веб-сайттарга жана маалыматтык стенддерге жайгаштыруу;

4. Аталган мамлекеттик кызматтарды талаптагыдай көрсөтүү үчүн жоопкерчилик И. Абдраимов атындагы Кыргыз авиациялык институтунун директоруна жүктөлсүн.

5. Бул буйруктун аткарылышын контролдоо Кыргыз Республикасынын Министрлер Кабинетине караштуу Жарандык авиация мамлекеттик агентствосунун директорунун орун басарына жүктөлсүн.

6. Бул буйрук расмий жарыяланган күндөн тартып жети жумушчу күн өткөндөн кийин күчүнө кирет.

**Директордун орун басары К.Т. Төлөгөнов**